Stambiažiedė brunfelsija

Stambiažiedė brunfelsija (Brunfelsia grandiflora) – bulvinių (Solanaceae) šeimos augalų rūšis, priklausanti brunfelsijos genčiai, paplitusi Pietų Amerikoje.

Stambiažiedė brunfelsija  turi haliucinogeninių savybių, naudota senovės šamanų ritualuose. Tradicinėje Amazonijos genčių medicinoje taikoma gydyti karščiavimą, reumatą, sifilį, artritą, gyvačių įkandimus. Jos dedama gaminant haliucinogeninį gėrimą ajahuaska. Laboratoriniais tyrimais nustatyta, kad augalo ekstraktas veikia prieš protozoa pirmuonis, sukeliančius leišmaniozę.Fuchino, H., et al. (2008). A new leishmanicidal saponin from Brunfelsia grandiflora. Chemical and Pharmaceutical Bulletin 56(1), 93-96.

Natūralioje aplinkoje stambiažiedės brunfelsijos krūmas yra 2–2,5 m aukščio, apie 2 m skersmens,  jo stiebų žievė ruda, besilukštenanti. Lapai pailgi, ovalios formos su užsmailintais galais, blizgūs, žalios spalvos, iki 30 cm ilgio, pražangaus išsidėstymo. Žiedai vamzdiški, malonaus aromato, žydintys po kelis skėtiniuose žiedynuose šakų galuose. Žiedai kintančios spalvos – per kelias dienas  sugeba pakeisti spalvą nuo sodriai violetinių, mėlynų iki balsvų. Stambiažiedė brunfelsija auginama ir kaip dekoratyvinis augalas.

 Šaltiniai 

 Nuorodos 

 Brunfelsia grandiflora – Manaca 

Kategorija:Bulviniai
Kategorija:Haliucinogenai